Ασφάλεια και αποτελεσματικότητα της λινεζολίδης σε παιδιά: μετα-ανάλυση
Creators: name: Ιωαννίδου, Μαρία Ιωάννη
Publisher: name: Aristotle University of Thessaloniki
Year: 2014
Subjects: Λινεζολίδη
Παιδιά
Μετα-ανάλυση
Children
Meta-analysis
Linezolid

description: Η λινεζολίδη αποτελεί το πρώτο μέλος μιας νέας τάξης αντιμικροβιακών, των οξαζολιδινονών, και έχει ευρύ φάσμα δράσης έναντι Gram-θετικών μικροοργανισμών. Σκοπός της παρούσας διπλωματικής εργασίας ήταν να διερευνήσει την αποτελεσματικότητα και την ασφάλεια της χορήγησης της λινεζολίδης σε παιδιά με αποδεδειγμένες λοιμώξεις από Gram θετικά μικρόβια. Έγινε συστηματική ανασκόπηση της διεθνούς βιβλιογραφίας χρησιμοποιώντας συγκεκριμένες λέξεις-κλειδιά από δύο ανεξάρτητους ερευνητές και τελικά διενεργήθηκε μετα-ανάλυση των δεδομένων. Δύο τυχαιοποιημένες κλινικές μελέτες (RCTs) (815 παιδιατρικοί ασθενείς) συμπεριλήφθηκαν στη μετα-ανάλυσή μας. Στατιστικά μέτρα εκτίμησης των εκβάσεων ενδιαφέροντος ήταν οι λόγοι αναλογιών OR συνοδευόμενοι από τα αντίστοιχα 95% διαστήματα εμπιστοσύνης. Έκβαση πρωτεύοντος ενδιαφέροντος ήταν η κλινική αποτελεσματικότητα της λινεζολίδης σε CE (clinical evaluated) και ME (microbiologically evaluated) ασθενείς. Δεν υπήρχαν διαφορές όσον αφορά την κλινική αποτελεσματικότητα μεταξύ λινεζολίδης και συγκρίσιμων θεραπευτικών σχημάτων στους CE και ΜΕ πληθυσμούς (OR=1.22, CI 95% : 0.79-1.89 και OR=1.12, CI 95%: 0.61-2.03). Η λινεζολίδη παρουσίασε ελαφρώς μειωμένη συχνότητα εμφάνισης ανεπιθύμητων ενεργειών (OR=0.61, 95% CI: 0.25-1.48), ωστόσο τα αποτελέσματα αυτά στερούνταν στατιστικής σημαντικότητας. Μη στατιστικά σημαντικές διαφορές προέκυψαν ανάμεσα στη λινεζολίδη και τα ατιβιοτικά ελέγχου κατά την εκτίμηση της ικανότητας εκρίζωσης του παθογόνου για το σύνολο των μικροβίων που εμπλέκονταν στις υπό μελέτη λοιμώξεις. Η λινεζολίδη αποτελεί καλή θεραπευτική επιλογή, αλλά όχι καλύτερη από τους συνήθεις χρησιμοποιούμενους αντιμικροβιακούς παράγοντες σε παιδιατρικούς ασθενείς. Η διενέργεια περισσότερων ερευνών που να παρέχουν στοιχεία για την αποτελεσματικότητά της έναντι Gram θετικών μικροοργανισμών σε ηλικιακές ομάδες 0-18 χρονών θα υποστηρίξει την χρησιμοποίησή της σε λοιμώξεις από ανθεκτικούς μικροοργανισμούς όπου τα άλλα αντιβιοτικά σχήματα αποτυγχάνουν.
description: Linezolid is an oxazolidinone antibacterial agent, with activity against Gram-positive bacteria including methicillin-resistant Staphylococcus aureus (MRSA), vancomycin-resistant enterococci (VRE) and penicillin-resistant Streptococcus pneumoniae (PRSP). This study aimed to evaluate the efficacy and safety of linezolid in children with infections caused by Gram positive pathogens. A systematic search in Pubmed, Cochrane Central Register and Scopus databases was conducted by two independent reviewers to identify published studies up to September 2013. The accumulated relevant literature was subsequently systematically reviewed and a meta-analysis was conducted. Eligible studies were randomized controlled trials assessing the clinical efficacy and safety of linezolid in children versus other antimicrobial agents for infections caused by Gram-positive bacteria. The primary outcome was treatment success in patients who received at least one dose of study drug, had clinical evidence of disease, and had complete follow-up. Meta-analysis was conducted with random-effects models because of heterogeneity across the trials. Two randomized controlled trials (RCTs), involving 815 patients, were included. Linezolid was slightly more effective than control antibiotic agents, but the difference was not statistically significant (OR=1.22, 95% CI: 0.79-1.89). Treatment with linezolid was not associated with more adverse effects in general (OR=0.61, 95% CI: 0.25-1.48) and it mainly affected the gastrointestinal system. Eradication efficiency did not differ between linezolid and control regimens, but the sample size for these comparisons was small. Linezolid appears to be a good choice in children for the treatment of infections due to Gram-positive pathogens. Further studies providing evidence for clinical and microbiological efficacy of linezolid will support its use.